b'\n_START_ARTICLE_\nKlemens III\n_START_PARAGRAPH_\nPaavi Klemens III (s. 1130 \xe2\x80\x93 k. 27. maaliskuuta 1191) oli paavina 19. joulukuuta 1187 \xe2\x80\x93 maaliskuulle 1191. H\xc3\xa4nen oikea nimens\xc3\xa4 oli Paulino Scolari._NEWLINE_Pian valintansa j\xc3\xa4lkeen h\xc3\xa4n onnistui sovittelemaan puoli vuosisataa kest\xc3\xa4neet riidat paavien ja Rooman kaupunkilaisten v\xc3\xa4lill\xc3\xa4. Sopimuksen mukaan kaupunkilaiset saivat valita virkamiehet, mutta pormestarin nimitys j\xc3\xa4i paavin k\xc3\xa4siin. Klemens innoitti Englannin kuninkaan Henrik II:n ja Ranskan kuninkaan Filip II:n l\xc3\xa4htem\xc3\xa4\xc3\xa4n kolmannelle ristiretkelle ja teki muutamia pienempi\xc3\xa4 reformeja kirkon asioissa._NEWLINE_Klemens III oli my\xc3\xb6s vuosina 1080\xe2\x80\x931100 hallinneen vastapaavin nimi.'